Javni poziv za dostavljanje projektnih prijedloga za stručno osposobljavanje

CFP 13-2019

Sadržaj:

[1. Osnovne informacije 3](#_Toc27136113)

[2. Opravdanost intervencije 3](#_Toc27136114)

[3. Ciljevi 4](#_Toc27136115)

[4. Iznos opredijeljenih sredstava 4](#_Toc27136116)

[5. Pravila Poziva za podnošenje projektnih prijedloga 5](#_Toc27136117)

[5.1 Kriterijumi prihvatljivosti za podnosioce projekatnih prijedloga (podnosilac projekta i partner) 5](#_Toc27136118)

[5.2 Prihvatljive aktivnosti 6](#_Toc27136119)

[5.3 Prihvatljiva vrsta troškova 6](#_Toc27136120)

[6. Uputstva za podnošenje prijava 8](#_Toc27136121)

[6.1 Dokumentacija koju treba dostaviti 8](#_Toc27136122)

[6.2 Instrukcije na koji način podnijeti prijavu i rokovi 8](#_Toc27136123)

[7. Evaluacija i ugovor 9](#_Toc27136124)

[8. Obavještavanje o odluci i vremenski okvir 12](#_Toc27136125)

[9. Monitoring, izvještavanje i evaluacija 13](#_Toc27136126)

[10. Finansijska implementacija 13](#_Toc27136127)

[11. Dodatna razmatranja 13](#_Toc27136128)

[12. Lista priloga 13](#_Toc27136129)

# Osnovne informacije

Projekat „Podrška Kraljevine Norveške razvoju Zapadnog Balkana – Norveška za vas – Crna Gora“ doprinijeće ravnomjernijem društveno-ekonomskom razvoju u Crnoj Gori kroz povećanje mogućnosti za zapošljavanje, podršku socijalnoj koheziji i unapređenje lokalne infrastrukture u manje razvijenim opštinama. Ministarstvo vanjskih poslova Kraljevine Norveške izdvojilo je 15 miliona norveških kruna za ovaj projekat koji sprovodi Kancelarija Ujedinjenih nacija za projektne usluge (UNOPS) u trajanju od 24 mjeseca.

Jedan od neposrednih rezultata projekta je unapređenje pristupa zapošljavanju.

Tokom trajanja projekta biće podržano zapošljavanje, obezbijeđeno stručno usavršavanje, objavljeni javni pozivi za dostavljanje projektnih predloga lokalnih samouprava, organizacija civilnog društva i organizacija za podršku poslovanju koji imaju za cilj poboljšanje uslova i kvaliteta života.

Ključni akteri i direktni korisnici projekta su lokalne samouprave i njihove institucije i organizacije, uključujući i Zajednicu opština Crne Gore, Zavod za zapošljavanje Crne Gore, regionalne razvojne agencije, organizacije civilnog društva, organizacije za podršku poslovanju kao i pojedinačni/e korisnici/ce, preduzetnici/ce, mikro, mala i srednja preduzeća, sa posebnim naglaskom na nezaposlene žene i mlade (MSP).

Krajnji korisnici projekta su stanovnici 16 manje razvijenih područja u kojima se sprovodi projekat: Andrijevica, Berane, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Rožaje, Šavnik, Ulcinj i Žabljak.

# Opravdanost intervencije

Nedostatak adekvatnih vještina i nepodudaranje vještina na tržištu rada je jedna od najvećih prepreka ekonomskom razvoju Crnoj Gori. Crnogorski program ekonomskih reformi 2019-2021[[1]](#footnote-1) navodi stručno osposobljavanje kao jednu od prioritenih mjera za prevazilaženje nedostatka vještina na tržištu rada.

Prema podacima Zavoda za zapošljavanja Crne Gore[[2]](#footnote-2), najveći broj registrovanih nezaposlenih lica ima završenu srednju školu, ali je znatan broj nezaposlenih i sa završenim visokim obrazovanjem. Prema različitim analizama mapiranja vještina u Crnoj Gori, najveći dio deficitarnih zanimanja pripada ugostiteljskom i turističkom sektoru, mada je osjetljiv nedostatak vještina i u sektorima industrija koje su u naglom razvoju, kao što su građevinarstva i zanatskih usluga kao i digitalnih industrija.

Trenutno u Crnoj Gori postoji oko 100 licenciranih pružalaca obrazovanja odraslih koji uglavnom pružaju obuke u vezi sa ključnim kompetencijama, a mnogo manji broj njih pruža obuke za specifične vještine. Pored toga, većina obuka se realizuje u učionicama, simulirajući radno okruženje, što uglavnom rezultira nižim nivoom kvaliteta postignutih kompetencija.

Poziv za dostavljanje projektnih prijedloga za stručno osposobljavanje (u daljem tekstu: Poziv) je fokusiran na model obuke nezaposlenih lica koji podrazumijeva obuku na radnom mjestu, pri čemu će nezaposlene osobe, posebno žene i mladi, imati priliku da usvoje znanja i vještine specifične za konkretnu vrstu posla. Kao dio postupka prijave u okviru ovog poziva, aplikanti će imati priliku da osmisle i razviju plan i program obuke i plan zapošljavanja za konkretno radno mjesto (ili radna mjesta), a u skladu sa potrebama tržišta rada.

# Ciljevi

**Opšti cilj** ovog Poziva jeste da se doprinese zapošljavanju ranjivih grupa u manje razvijenim područjima Crne Gore.

**Poseban cilj** ovog Poziva je povećanje zapošljivosti najmanje 60 nezaposlenih osoba[[3]](#footnote-3) iz manje razvijenih opština Crne Gore, povećanjem njihovih kompetencija i smanjenjem neusklađenosti potražnje i ponude na tržištu rada što će rezultirati zapošljavanjem najmanje 30 polaznika obuke[[4]](#footnote-4).

# Iznos opredijeljenih sredstava

Ukupan raspoloživi iznos sredstava u okviru ovog Poziva je 150.000 evra / 165.000 američkih dolara.

Pojedinačni iznos grantova:

* Do 5.000 evra u slučaju da se obuka organizuje za najmanje dva (2) polaznika, uz uslov da se barem 50 odsto polaznika obuke i zaposli na kraju programa obuke
* Do 10.000 evra u slučaju da se obuka organizuje za najmanje četiri (4) polaznika obuke, uz uslov da se barem 50 odsto polaznika obuke i zaposli na kraju programa obuke
* Do 15.000 evra u slučaju da se obuka organizuje za najmanje šest (6) polaznika, uz uslov da se barem 50 odsto polaznika obuke i zaposli na kraju programa obuke
* Do 20.000 evra u slučaju da se obuka organizuje za najmanje osam (8) polaznika, uz uslov da se barem 50 odsto polaznika obuke i zaposli na kraju programa obuke
* Do 25.000 evra u slučaju da se obuka organizuje za najmanje deset (10) polaznika, uz uslov da se barem 50 odsto polaznika obuke i zaposli na kraju programa obuke
* Do 30.000 evra u slučaju da se obuka organizuje za najmanje 12 polaznika, uz uslov da se barem 50 odsto polaznika obuke i zaposli na kraju programa obuke.

*Projekat zadržava pravo da ne raspodijeli sva sredstva predviđena u okviru ovog Poziva.*

**Učešće podnosioca projekta u troškovima**

Učešće podnosioca projekta u troškovima je poželjno, ali nije obavezujuće.

# Pravila Poziva za podnošenje projektnih prijedloga

**Kriterijumi prihvatljivosti**

Definisane su tri osnovne grupe kriterijuma i odnose se na sljedeće:

1. Podnosioci projekata:

* **Podnosilac prijedloga programa obuke**, tj. subjekat koji podnosi prijavu (5.1);
* **Partner, ukoliko postoji** (ukoliko nije drugačije predviđeno, podnosilac prijedloga programa obuke i partner(i) se dalje pominju zajedno kao *podnosioci prijedloga programa obuke*) (5.1)

1. Aktivnosti:

* Aktivnosti za koja se mogu dodijeliti grantovi (5.2);

1. Troškovi:

* Vrste prihvatljivih troškova u okviru granta (5.3).

## 5.1 Kriterijumi prihvatljivosti za podnosioce projekatnih prijedloga (podnosilac projekta i partner)

**Podnosilac projekta i partnerstvo**

1. Da bi ispunio uslove za konkurisanje u okviru ovog pozive, podnosilac prijedloga projekta mora**:**

* Biti pravno lice registrovano na teritoriji Crne Gore
* Biti jedno od navedenog:
* Privatna kompanija
* Licencirani organizator obrazovanja odraslih
* Nevladina organizacija
* Lokalna samouprava ili javno preuzeće[[5]](#footnote-5)
* Profesionalno udrženje, udruženje poslodavaca i slično
* Ostali subjekti koji pružaju podršku zapošljavanju nezaposlenih lica i/ili sprovođenjem programa obuke za nezaposlene

**Partnerstvo**

**Partnerstvo u okviru projekta je poželjno, ali nije obavezno.**

Partner(i) učestvuju u pripremi i implementaciji projekta.

Partner(i) moraju da zadovolje kriterijume prihvatljivosti koje važe i za samog podnosioca prijedloga projekta.

Partner(i) moraju potpisati Izjavu o partnerstvu, ovdje dat kao **Prilog 4.**

**Broj prijava i grantova**

● Podnosilac projekta može podnijeti jedan projektni prijedlog kao vodeća organizacija;

● Podnosilac projekta može biti partner na najviše jednom projektu;

● Podnosilac projekta može istovremeno dobiti grant kao vodeći podnosilac projekta i kao

partner u drugom odobrenom projektu.

## 5.2 Prihvatljive aktivnosti

**Aktivnosti podržane u okviru ovog poziva:**

* Obuka na konkretnom radnom mjestu (obuka kroz rad) mora biti najmanje 65% od ukupnih aktivnosti koje će se sprovesti u okviru programa obuke.
* Preostalih 35% vremena mogu biti ostale aktivnosti (npr. teorijska nastava).

**Vrijeme trajanja realizacije projekta**

Vrijeme trajanja svih aktivnosti u okviru predloženog projekta **ne smije biti duže od šest (6) mjeseci od momenta potpisivanja Ugovora o grantu, s tim što vrijeme trajanja programa obuke ne smije biti duže od četiri (4) mjeseca**. Ovaj period uključuje vrijeme pripreme i realizacije svih predviđenih aktivnosti, kao i pripremanje finalnog izvještaja.

**Polaznici obuke**

Polaznici programa obuke mogu biti sva nezaposlena lica sa teritorije 16 opština obuhvaćenih projektom „Norveška za vas – Crna Gora“. Očekuje se da se projektom predstavi i plan zapošljavanja polaznika obuke na nivou ovih 16 opština.

Kao što je i navedeno u dijelu 4. *Iznos opredijeljenih sredstava* ovog Poziva, od Podnosioca projektnog prijedloga se očekuje da zaposli (kod sebe ili kod drugih) određeni broj polaznika obuke/a. Ugovorna obaveza zapošljavanja između polaznika obuke i poslodavca ne smije biti kraća od šest (6) mjeseci.

**Sektori i teme**

* Obuke su otvorene za svaku vrstu zanimanja iz bilo kojeg sektora.

## 5.3 Prihvatljiva vrsta troškova

**Prihvatljivi troškovi,** koji mogu biti pokriveni iz sredstava granta, su:

* Nabavka opreme i materijala, ali samo ako se nabavljaju za potrebe obuke, u vrijednosti od maksimalno 20% vrijednosti granta.
* Naknade polaznicima obuka, koja obuhvata troškove (obaveznog) osiguranja na radu, kao i sve logističke I ostale troškove, na mjesečnom nivou od najviše 222 evra po polazniku[[6]](#footnote-6).
* Troškovi osoblja uključenog u proces obuke (honorar za mentore, eksperte, itd.)
* Ostali troškovi za potrebe obuke (zakup prostorija i opreme, studijske posjete, troškovi eventualnih ispita i sertifikacije, kao i licenciranja)

Troškove treba predstaviti isključivo u okviru **Priloga 2 – Budžet, bez iznosa PDVa za sve troškove za koje se očekuje da budu plaćeni iz sredstava Granta,** i shvataće se kao gornja granica za „prihvatljive troškove“. **Projekat „Norveška za vas – Crna Gora“ ne može kompenzovati niti plaćati bilo kakve troškove koje se odnose na poreske obaveze ili plaćanje doprinosa. Eventualni finansijski doprinos projektu od strane Podnosioca projektog prijedloga i/ili partnera treba predstaviti u posebnoj tabeli koja je data u okviru Priloga 2 (“Izvori finansiranja“).**

**Napomena:** Iznosi predstavljeni u budžetu mogu biti predmet daljih pregovora, u slučaju da su nerelano predviđeni.

**Neprihvatljivi troškovi su:**

* Troškovi osoblja koji nisu ni na koji način direktno uključeni u program obuke;
* Troškovi poreza u okviru traženih grant sredstava;
* Dugovi i i potraživanja po osnovu dugova (kamata);
* Bankovna provizija;
* Provizija za gubitke ili potencijalna buduće dugovanja;
* Troškovi koje finansira neki drugi projekat ili izvor finansiranja;
* Kupovina zemljišta;
* Gubici izazvani kursnim razlikama;
* Krediti trećim licima;
* Iznajmljivanje sopstvene opreme i prostora za potrebe obuke.

**Indirektni troškovi**

* Mogu činiti maksimalno 5% od ukupnog budžeta.

**Doprinosi u naturi**

Doprinosi u naturi odnose se na obezbjeđivanje robe ili usluga besplatno od strane aplikanta (i eventualno partnera) ili trećih strana. Pošto doprinosi u naturi ne uključuju nikakave troškove, oni nisu prihvatljivi troškovi u okviru ovog Poziva, ali mogu biti predstavljeni.

**Transverzalne teme**

Četiri transferzalne teme koje su povezane sa norveškom razvojnom politikom su ljudska prava, rodna ravnopravnost, životna sredina i klimatske promene i borba protiv korupcije. Podnosilac prijedloga programa obuke treba da razmotri i objasni kako će predloženi program obuke uzeti u obzir pitanje poštovanja ljudskih prava, rodne ravnopravnosti i borbe protiv korupcije, a istovremeno opisati kako će njegova implementacija ograničiti potencijalne negativne uticaje na životnu sredinu i klimatske promjene, sa posebnim naglaskom na održivost.

**Vidljivost**

Podnosioci prijedloga programa obuke moraju preduzeti sve potrebne korake kako bi se promovisao norveški finansijski doprinos Aktivnostima u skladu sa uputstvima Projekta.

Te aktivnosti uključuju, između ostalog, jasnu vizuelnu identifikaciju projekta na lokaciji, učestvovanje u raznim medijskim aktivnostima i događajima, uključujući aktivnosti osmišljene da se podigne svijest neke posebne grupe ili opšte javnosti o ukupnoj podršci koju Norveška pruža Crnoj Gori. To obuhvata, između ostalog, intervjue pred kamerama i druge intervjue za medije, učešće na skupovima na visokom nivou i relevantne onlajn ankete i ankete koje se rade u stvarnom kontaktu sa ispitanicima, a na teme koje su vezane za Projekat.

Projekat će obezbijediti dobitnicima grantova adekvatne smjernice i druge informacije prije početka implementacije projekta.

# Uputstva za podnošenje prijava

## 6.1 Dokumentacija koju treba dostaviti

Podnosilac projektnog prijedloga mora da dostavi sledeća dokumenta:

* **Obrazac za prijavu**, zajedno sa svim relevantnim djelovima, data kao Prilog 1 u sklopu ovog poziva
* **Budžet,** dat kao Prilog 2 u sklopu ovog poziva
* **Izjava podnosioca projektnog projedlog -** Prilog 3
* **Izjava partnera -** Prilog 4
* **Kontrolna (ček) lista,** potpisana i popunjena, kao i sva dokumenta navedena u Prilog 5, u sklopu ovog poziva
* **Spisak propratnih dokumenata** – Prilog 6

## 6.2 Instrukcije na koji način podnijeti prijavu i rokovi

**Prijave se moraju podnijeti na sledeći način:**

* **Prijave slati isključivo elektronskim putem u PDF formatu zajedno sa originalnim dokumentima u Word ili Excel formatu.** Potpisana, pečatirana i skenirana dokumenti, tamo gdje je to naznačeno, moraju biti identični onima u Word i Excel formatu. U slučaju neslaganja, potpisane verzije će se smatrati važećim;
* Sva dokumenta navedena u dijelu 6.1 trebaju biti predata elektronski na sledeću imejl adresu:

[rsoc.applications@unops.org](mailto:rsoc.applications@unops.org). Po uspešnoj predaji prijave, dobićete automatski generisan mejl sa potvrdom o prijemu prijave. Svaki pojedinačni pošiljalac dobija jedno obavještenje (samo za prvu poslatu imejl poruku);

* Kada se šalje prijava, polje za PREDMET (subject) mora da sadrži referentni broj Poziva i naslov Poziva za predaju projektnih prijedloga (**CFP 13-2019 – Stručno osposobljavanje**) uključujući i ime podnosioca prijedloga projekta.
* **Podnosilac prijedloga projekat mora Obrazac za prijavu popuniti na crnogorskom ili engleskom jeziku.** U slučaju odobrenja bespovratnih sredstava, obaveza aplikanta će biti da kompletna dokumenta navedena u dijelu 6.1 prevede na engleski jezik.
* **Ukupna veličina imejla za podnošenje prijave ne smije biti veća od 15 MB**, jer je to ujedno i maksimalna dozovljena veličina elektronske poruke na serveru organizacije UNOPS. Ukoliko je prijava veća od 15 MB, dokumenti treba da se pošalju u više imejlova, a nijedan imejl ne smije da premaši veličinu od 15 MB. Svaki dio prijave treba da bude numerisan u polju PREDMET imejla.
* **Zahtjevi za pojašnjenja** treba da se predaju na sljedeću imejl adresu: [rsoc.cfp.clarifications@unops.org](mailto:rsoc.cfp.clarifications@unops.org)  
  do 5. januara 2020. godine a sva pojašnjenja će biti redovno postavljana na veb sajtu projekta [www.norveskazavas.me](http://www.norveskazavas.me).
* **Rok za predaju prijava je 30. januar 2020**. Svaka prijava koja se dostavi nakon isteka roka biće odbijenena.
* Prijedlozi projekata moraju biti primljeni prije ponoći po lokalnom vremenu na datum zatvaranja Poziva za prijedloge projekata. Podnosioce ljubazno molimo da prijedloge predaju blagovremeno, jer kašnjenje prijava zbog nesigurne internet konekcije ili nekih drugih problema vezanih za mrežu/hardver/softver mogu da dovedu do diskvalifikacije prijave.
* Podnosioci projekta moraju da verifikuju da je njihov Prijedlog potpun i to upotrebom Kontrolne (ček) liste date u Prilogu 5. Nepotpune prijave će biti odbijene.
* Prijave poslate bilo kojim drugim putem (npr. faksom ili poštom ili ličnom isporukom) ili dostavljene na neke druge adrese elektronske pošte koje nisu navedene u Pozivu za predaju prijedloga projekata biće odbijene. Rukom ispisane prijave neće biti prihvaćene.
* UNOPS zadržava pravo da traži originalne verzije predatih dokumenata od podnosilaca prijedloga projekata ako/kada je original potreban timu koji sprovodi evaluaciju.

# Evaluacija i ugovor

Kvalitet prijedloga projekata[[7]](#footnote-7), uključujući predloženi budžet i kapacitet podnosilaca prijedloga projekata, ocenjuje Komisija za evaluaciju na osnovu unaprijed utvrđenih kriterijuma za evaluaciju, kao što je navedeno u tabeli u nastavku. Komisija za evaluaciju dostavlja rezultate evaluacije Donatoru, koji konačno odobrava rezultate evaluacije.

**Tabela za ocjenu projekatnih prijedloga**

*Bodovanje:*

Kriterijumi za evaluaciju su podijeljeni na oblasti i podoblasti. Za svaku podoblast se dodeljuju bodovi na skali od 1 do 5 shodno sljedećim smjernicama: 1 = veoma loše; 2 = loše; 3 = dovoljno; 4 = dobro; 5 = veoma dobro, osim u podoblastima kada je rezultat konkretno definisan.

|  |  |
| --- | --- |
| **Oblast** | **Maksimalni rezultat** |
| **1. Operativni kapacitet** | **20** |
| * 1. Da li podnosilac prijave i partner na projektu imaju **iskustvo** u organizovanju programa obuke?   *Podnosiocima prijave koji imaju iskustvo u realizaciji barem dva programa obuke biće dodijeljeno tri (3) boda*  *Podnosiocima prijave koji imaju iskustvo u realizaciji barem tri programa obuke biće dodijeljeno maksimalnih pet (5) bodova* | 5 |
| 1.2 Da li podnosilac prijave ima **kadrovske i tehničke kapacitete** da sprovede program obuke?  *Podnosioci prijave koji dokažu da imaju mentora/e sa najmanje dvije (2) godine radnog iskustva i dokažu da mogu da obezbijede potrebne materijalno tehničke uslove za sprovođenje programa obuke, dobiće najmanje pet (5) poena.*  *Podnosioci prijave koji dokažu da imaju mentora/e sa najmanje pet (5) godina radnog iskustva i posjeduju sve potrebne tehničke uslove (prostor i opremu) za sprovođenje programa obuke, će dobiti maksimalnih deset (10) poena.* | 2x5 |
| 1.3. Koji je **fokus poslovanja podnosioca prijave** i/ili njegovih partnera?  *Podnosiocima prijava koji su fokusirani na proizvodnju, biće dodijeljeno maksimalnih pet (5) poena, oni koji su fokusirani na uslužne djelatnosti biće dodijeljeno četiri (4) boda, a na ostale djelatnosti od tri (3) boda pa naniže.* | 5 |
| **2. Relevantnost aktivnosti** | **20** |
| 2.1. Koliko su **jasno definisani i strateški odabrani svi učesnici projekta** (poslodavci, partneri, polaznici obuke) Da li su njihove potrebe jasno predstavljenje i da li ih prijedlog projekta tretiran na adekvatan način?  Relevantnost naročito sa aspekta posebnih potreba i ograničenja ciljane regije i opštine i/ili relevantnih sektora će biti dodatno bodovano (uključujući sinergiju s drugim razvojnim inicijativama i izbjegavanje dupliranja) | 5 |
| 2.2 Koliko jasno je predstavljena **potreba za predloženim zanimanjem/zanimanjima**, koja su predmet obuke? | 5 |
| 2.3 Da li su **trasferzalne teme** dobro identifikovane i obuhvaćene projektom? | 5 |
| 2.4 Program obuke je usredsređen na **žene, mlade i osobe iz socijalno ugroženih kategorija društva** | 5 |
| **3. Metodologija** | **20** |
| 3.1 Da li je predloženi **plan aktivnosti jasan i izvodljiv**, i u skladu sa ciljevima i očekivanim rezultatima Poziva? | 5 |
| 3.2 Da li su **plan i program obuke** jasno predstavljeni i da li je vremenski okvir za sprovođenje obuke realan?  I) Program obuke prikazuje okvirno aktivnosti i ishode učenja, i načelno predstavlja potrebne resurse za realizaciju programa obuke – 5 poena  II) Program obuke jasno prikazuje aktivnosti i ishode učenja, i realno predstavlja potrebne resurse za realizaciju programa obuke – 8 poena  uz i) i II) Program obuke za konkretno zanimanje usklađen sa nacionalnim standardima obuke – 10 poena | 2x5 |
| 3.3 Da li se aktivnosti na odgovarajući način reflektovane kroz budžet? | 5 |
| **4. Uticaj i održivost** | **20** |
| 4.1 Koji **broj polaznika obuke je** predviđen da bude obuhvaćen programom obuke?  Minimalan broj polaznika tražen u odnosu na visinu granta (predstavljen ovdje u dijelu *5. Iznos opredijeljenih sredstava*) – 5 poena  Za svakog dodatnog polaznika, u okviru predviđenih grant sredstava, po dodatni jedan poen do maksimalnih 10 poena | 2x5 |
| 4.2 **Koliko zaposlenih** se očekuje na kraju obuke?  najmanje polovina polaznika zaposlena na kraju programa obuke – 5 poena  najmanje dvije trećine polaznika zaposlena na kraju programa obuke – 7 poena  najmanje tri četvrtine polaznika zaposlena na kraju programa obuke – 10 poena | 2x5 |
| **5. Budžet i isplativost** | **10** |
| 5.1 Da li je odnos troškova i očekivanih rezultata zadovoljavajući? | 10 |
| **6. Partnership** | **10** |
| 6.1 Da li program obuke predviđa partnerstvo u dijelu sprovođenja obuke I da li je uloga partnera u ovom slučaju jasno predstavljena? | 10 |
| **Maksimalni ukupni rezultat** | **100** |

**Napomena**

**Samo prijave koje budu ocijenjene sa više od 65 bodova biće uzete u obzir u fazi finalne selekcije.**

*Preliminarni odabir*

Nakon evaluacije biće sastavljena rang lista prijedloga projekata u skladu sa bodovima koje su osvojili i u okvirima raspoloživih sredstava. Uz to, biće sastavljena i rezervna lista za potrebe eventualnog budućeg finansiranja.

Projekat / Ugovorno tijelo zadržava pravo da sprovede i druge oblike verifikacije, uključujući zahtjev za naknadnom dokumentacijom kao i terensku posjetu.

# Obavještavanje o odluci i vremenski okvir

* 1. **Sadržaj odluke**

Podnosioci projektnog prijedloga biće obaviješteni u pisanoj formi o odluci Projekta / Ugovornog tijela u vezi sa na njihovim prijedlogom projekta i, ukoliko je prijedlog odbijen, o razlozima za negativnu odluku.

Podnosilac projektnog prijedloga koji vjeruje da je oštećen zbog greške ili neregularnosti tokom procesa dodjele bespovratnih sredstava može podnijeti žalbu Projektu/Ugovornom tijelu.

* 1. **Indikativni vremenski okvir i plan**

|  |  |
| --- | --- |
| **Aktivnost** | **Datumi** |
| **Objavljivanje Poziva za dostavljanje projektnih prijedloga** | 13.12.2019. |
| **Informativni sastanak (tri lokacije)** | Podgorica 20.12.2019.  Pljevlja 23.12.2019.  Bijelo Polje 24.12.2019. |
| **Rok za traženje pojašnjenja**[[8]](#footnote-8) | 5.01.2020. |
| **Posljednji datum na koji Projekat može da daje pojašnjenja** | 08.01.2020. |
| **Rok za podnošenje prijava** | 30.01.2020. |
| **Informacije o evaluaciji prijava** | 01.03.2020.\* |
| **Obavještenja o dodijeljenim ugovorima (nakon provjere ispunjenosti uslova)** | 15.03.2020.\* |
| **Potpisivanje ugovora** | 25.03.2020.\* |

**\*okvirni datum**

Ovaj indikativni raspored može biti ažuriran od strane Projekta / Ugovornog tijela tokom postupka. U tom slučaju, ažurirani raspored biće objavljen na vebsajtu [“Norveska za vas – Crna Gora ”](https://norveskazavas.me/) .

# Monitoring, izvještavanje i evaluacija

Dobitnici granta moraju redovno ažurirati sve registre i informacije koje se odnose na projekat koji realizuju, uključujući i obuku, i priložiti ih u okviru periodičnih izvještaja.

Dobitnik granta će podnositi dvomjesječni izvještaj, i to najkasnije do 5-og tekućeg mjeseca.

Svi izvještaji mogu biti sačinjeni na crnogorskom ili engleskom jeziku i moraju sadržati sve relevantne informacije o realizovanim aktivnostima, kao i finansijama. Ovi izvještaji će biti tretirani kao javni izvještaji.

Projekt „Norveška za vas – Crna Gora“ će pratiti realizaciju projekta kroz struktuirani proces monitoringa. Raspored plaćanja biće povezan s projektnim postignućima kao i nalazima revizija Projekta.

# Finansijska implementacija

Dobitnik granta mora otvoriti zaseban račun za implementaciju projekata u saradnji sa projektom „Norveška za vas – Crna Gora”.

# Dodatna razmatranja

Uspješni projektni prijedlozi moraju naglasiti temu zaštite životne sredine i klimatskih promjena, ravnopravnost polova, ljudska prava i borbu protiv korupcije kao sveobuhvatne teme relevantne za sve aspekte razvoja i od posebnog interesa za donatora. Jednako je važno, podnosilac zahtjeva mora jasno naznačiti koliko će ranjive i marginalizovane grupe biti uključene u projekt i/ili imati koristi od njega.

# Lista priloga

Prilog 1: Obrazac za prijavu (Word format)

Prilog 2: Budžet (Excel format)

Prilog 3: Izjava podnosioca prijave

Prilog 4: Izjava partnera

Prilog 5: Kontrolna (ček) lista

Prilog 6: Spisak propratne dokumentacije

1. [Program Ekonomskih reformi Crne Gore 2019-2021](http://www.gov.me/ResourceManager/FileDownload.aspx?rId=346293&rType=2)

   [↑](#footnote-ref-1)
2. <http://www.zzzcg.me/wp-content/uploads/2019/04/022019-BILTEN.pdf> [↑](#footnote-ref-2)
3. **U kontekstu ovog poziva, pod nezaposlenim licima se podrazumijevaju sva lica koja nisu u radnom odnosu, a ne samo ona registrovana u zvaničnim evidencijama** [↑](#footnote-ref-3)
4. **Ovaj poziv ne podržava obuku i zapošljavanje lokalnih službenika i namještenika, što uključuje i zapošljavanje u javnim preduzećima i ustanovama.**  [↑](#footnote-ref-4)
5. **Na primjer, u partnerstvu sa privatnim ili nevladinim sektorom, pošto projekat „Norveška za vas – Crna Gora“ ne podržava zapošljavanje u javnom sektoru.** [↑](#footnote-ref-5)
6. Ovaj iznos je utvrđen na osnovu [Odluka o utvrđivanju mnimalne zarade](http://www.poreskauprava.gov.me/ResourceManager/FileDownload.aspx?rid=369113&rType=2&file=Odluka%20o%20utvrdjivanju%20minimalne%20zarade.doc), 2019 kao i po ugledu na Zakon o stručnom osposobljavanju lica sa stečenim visokim obrazovanjem [↑](#footnote-ref-6)
7. Prijave koje nisu prošle administrativnu provjeru i nisu u skladu sa uslovima i odredbama Poziva neće se razmatrati za evaluaciju [↑](#footnote-ref-7)
8. **Zahtjeve za pojašnjenja slati isključivo na**: [rsoc.cfp.clarifications@unops.org](mailto:rsoc.cfp.clarifications@unops.org) [↑](#footnote-ref-8)